  Майя Бывальцева 20-тӥ толшоре Удмуртиын сӧсыръёслэн кыкетӥез тол спартакиадазы ортчоз. «Чекерил» огъетын но «Ижсталь» йӧ дворецын (ЦАС «Удмуртия») спортысь вить амалъёсъя ӵошатсконъёс мынозы. Со сярысь журналистъёслы ивортӥз элькунысь физкультурая, спортъя но егитъёсын ужан политикая министрлэсь ужзэ быдэсъясь Наталья Гольцова. Вожвылъяськонъёсы суй-пыдзыя сӧсыръёс, коскаса висёнъёсын, ляб адӟись но ляб кылӥсь муртъёс 13 аресысен. Ӵошатскон радлыкын: гурезьысь куасэн нискылан, куасэн бызьылон, следж-хоккей, сноуборд, хоккей. Радъясьёс элькунысь вань каръёсысь но ёросъёсысь 400-лэсь трос пыриськисьёсты возьмало. Соослы кузьымъёс дасямын — куазь кезьыт дыръя спортэн вырон понна шуныт баффъёс — пӧртэм сямен дӥсяны луоно йыре пононъёс. Тегъёс: Спорт Ижкар Удмуртия сӧсыръёс  